இதற்குப் பிறகு சீஸன் 1-ல் ரணகளமாக நிகழ்ந்த ‘பலூன் ஒட்டும் டாஸ்க்’ தொடர்பான காட்சிகள் ஒளிபரப்பாகின. அதில் சிநேகனுக்கும் சுஜாவுக்கும் நடந்த குடுமிப்பிடி சண்டைகள் ஆவேசமாக இருந்தன. “எங்களுக்கெல்லாம் புத்திமதி சொன்னீங்களே?” என்பது மாதிரி வந்து நின்றார் பாலாஜி. ‘இங்க எல்லோருமே பலத்தை நிரூபிக்க வந்திருக்கோம். இந்த வீட்டைப் பொறுத்தவரைக்கும் அன்பு –ன்றது பலவீனம். அறிவு –ன்றது பலம்” என்பது போல் தத்துவார்த்தமாக பதில் சொன்னார் சிநேகன். (இதெல்லாம் உடனே புரியாது. வீட்டுக்குப் போய் யோசிச்சாதான் புரியும். எம்.ஏ. பிலாஃஸபி!). ‘எனக்கும் டாஸ்க்ல வெறியிருக்கு. கச்சேரியை வெச்சுக்கறேன்” என்று வழக்கமான வெட்டி வீறாப்புடன் கிளம்பினார் பாலாஜி.